Pasiūlymas Europos parlamento ir Tarybos reglamentas iš dalies keičiantis Reglamento (EB) Nr. 2150/2002 dėl atliekų statistikos nuostatas, susijusias su Komisijai suteiktais įgyvendinimo įgaliojimais - Derinimas prie reguliavimo procedūros su tikrinimu /* KOM/2007/0777 galutinis - COD 2007/0271 */





[pic] | EUROPOS BENDRIJŲ KOMISIJA | Briuselis, 6.12.2007 KOM(2007) 777 galutinis 2007/0271 (COD) Derinimas prie reguliavimo procedūros su tikrinimu Pasiūlymas EUROPOS PARLAMENTO IR TARYBOS REGLAMENTAS iš dalies keičiantis Reglamento (EB) Nr. 2150/2002 dėl atliekų statistikos nuostatas, susijusias su Komisijai suteiktais įgyvendinimo įgaliojimais (pateikta Komisijos) AIŠKINAMASIS MEMORANDUMAS 1. Pasiūlymo aplinkybės 1.1 Komitologijos procedūrų reforma 1999 m. birželio 28 d. Tarybos sprendimas 1999/468/EB, nustatantis Komisijos naudojimosi jai suteiktais įgyvendinimo įgaliojimais tvarką[1] iš dalies pakeistas 2006 m. liepos 17 d. Tarybos sprendimu 2006/512/EB[2]. Iš dalies pakeisto Sprendimo 1999/468/EB 5a straipsniu įvedama naujoji reguliavimo procedūra su tikrinimu, taikytina bendro pobūdžio priemonėms, skirtoms iš dalies pakeisti neesmines pagrindinio dokumento, priimto laikantis Sutarties 251 straipsnyje nurodytos tvarkos, nuostatas, inter alia išbraukiant kai kurias tokias nuostatas arba įrašant naujas neesmines nuostatas. 1.2. Suderinimas prioriteto tvarka ir bendra tvarka Bendrame pareiškime[3] Parlamentas, Taryba ir Komisija sudarė pagrindinių teisės aktų, kurie turi būti skubiai pritaikyti pagal iš dalies pakeistą sprendimą atsižvelgiant į nustatytą naują reguliavimo procedūrą su tikrinimu (suderinimas prioriteto tvarka), sąrašą. Tam, kad reguliavimo procedūra su tikrinimu būtų taikoma kitiems pagal bendro sprendimo procedūrą priimtiems teisės aktams, galiojusiems Sprendimo 2006/512/EB įsigaliojimo metu, bendrame pareiškime raginama šiuos teisės aktus pritaikyti, laikantis atitinkamų procedūrų (suderinimas bendra tvarka). Komisija įsipareigojo išnagrinėti visus šiuos teisės aktus, kad iki 2007 m. pabaigos pateiktų teisės aktų pasiūlymus, siekdama, jeigu reikia, juos pritaikyti prie naujos reguliavimo procedūros su tikrinimu[4]. 1.3. Metodas Kaip jau minėta (….) Komisijos komunikate Europos Parlamentui ir Tarybai, Komisija atidžiai išnagrinėjo visas bendro sprendimo tvarka priimtas priemones, kad nustatytų, kuriomis iš jų Komisijai leidžiama priimti bendro pobūdžio priemones, skirtas pagrindinio dokumento neesminėms nuostatoms iš dalies keisti. Komisija nustatė daugiau kaip 200 teisės aktų, kurie turėtų būti pritaikyti. Kai kurie iš jų įtraukti į Komisijos kodifikavimo programą. Tarp jų – ir Reglamentas (EB) Nr. 2150/2002 dėl atliekų statistikos[5]. Pritaikymas prie naujos procedūros turi būti atliekamas atsižvelgiant į kodifikavimo procedūros pažangą – pateikiant kodifikuoto pasiūlymo naują redakciją, arba, kaip šiuo atveju, pateikiant teisės akto pakeitimo projektą. 2. TEISINIAI PASIūLYMO ASPEKTAI Pakeitimu siekiama įvesti naują reguliavimo su tikrinimu procedūrą, kaip tai yra nustatyta Sprendimo 1999/468/EB su pakeitimais 5a straipsnyje. Reglamentu (EB) Nr. 2150/2002 nustatyta, kad Komisija turi įgaliojimus apibrėžti tinkamus kokybės vertinimo kriterijus bei kokybės ataskaitų turinį, įgyvendinti bandomųjų tyrimų rezultatus ir pritaikyti priedų turinį. Kadangi šios priemonės yra bendro pobūdžio ir skirtos iš dalies pakeisti neesmines Reglamento (EB) Nr. 2150/2002 nuostatas, įskaitant ir jo papildymą naujomis neesminėmis nuostatomis, jos turi būti priimtos taikant Sprendimo 1999/468/EB 5a straipsnyje numatytą reguliavimo procedūrą su tikrinimu. Kadangi pagrindinis teisės aktas yra reglamentas, jis turėtų būti keičiamas analogišku teisės aktu. 2007/0271 (COD) Derinimas prie reguliavimo procedūros su tikrinimu Pasiūlymas EUROPOS PARLAMENTO IR TARYBOS REGLAMENTAS iš dalies keičiantis Reglamento (EB) Nr. 2150/2002 dėl atliekų statistikos nuostatas, susijusias su Komisijai suteiktais įgyvendinimo įgaliojimais (Tekstas svarbus EEE) EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač į jos 285 straipsnio 1 dalį, atsižvelgdami į Komisijos pasiūlymą[6], atsižvelgdami į Europos ekonomikos ir socialinių reikalų komiteto nuomonę[7], laikydamiesi Sutarties 251 straipsnyje nustatytos tvarkos[8], kadangi: (1) 2002 m. lapkričio 25 d. Europos Parlamento ir Tarybos reglamente (EB) Nr. 2150/2002 dėl atliekų statistikos[9] numatyta, kad tam tikros priemonės turi būti patvirtintos vadovaujantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką[10]. (2) Sprendimas 1999/468/EB iš dalies pakeistas Sprendimu 2006/512/EB, kuriuo nustatyta reguliavimo procedūra su tikrinimu, taikytina bendro pobūdžio priemonėms, skirtoms iš dalies pakeisti neesmines pagrindinio dokumento, priimto laikantis Sutarties 251 straipsnyje nustatytos tvarkos, nuostatas, inter alia , išbraukiant kai kurias neesmines nuostatas arba įtraukiant naujas neesmines nuostatas. (3) Pagal bendrą Europos Parlamento, Tarybos ir Komisijos pareiškimą dėl Sprendimo 2006/512/EB tam, kad ši procedūra būtų taikoma jau galiojantiems pagal Sutarties 251 straipsnyje nustatytą procedūrą priimtiems teisės aktams, jie turi būti pataisyti laikantis taikomų procedūrų. (4) Kalbant apie Reglamentą (EB) Nr. 2150/2002, ypač svarbu suteikti Komisijai įgaliojimus apibrėžti tinkamus kokybės vertinimo kriterijus bei kokybės ataskaitų turinį, įgyvendinti bandomųjų tyrimų rezultatus ir pritaikyti priedų turinį. Kadangi šios priemonės yra bendro pobūdžio ir skirtos neesminėms Reglamento (EB) Nr. 2150/2002 nuostatoms iš dalies pakeisti, įskaitant ir jo papildymą naujomis neesminėmis nuostatomis, jos turi būti priimtos taikant reguliavimo procedūrą su tikrinimu, numatytą Sprendimo 1999/468/EB 5a straipsnyje. (5) Todėl Reglamentą (EB) Nr. 2150/2002 reikėtų atitinkamai iš dalies pakeisti, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 2150/2002 iš dalies keičiamas taip: 1. 1 straipsnio 5 dalis pakeičiama taip: „5. Komisija sudaro III priedo statistinės nomenklatūros ir atliekų sąrašo, sudaryto pagal Komisijos sprendimą 2000/532/EB, atitikmenų lentelę. Šios priemonės, skirtos neesminėms šio reglamento nuostatoms iš dalies pakeisti jį papildant, priimamos taikant 7 straipsnio 3 dalyje nustatytą reguliavimo procedūrą su tikrinimu.“ 2. 3 straipsnio 1 dalis pakeičiama taip: „1. Valstybės narės, laikydamosi kokybės ir tikslumo reikalavimų, apibrėžtinų pagal 2 pastraipą, duomenis, būtinus I ir II prieduose išvardytoms charakteristikoms tiksliai apibrėžti, gauna iš: - tyrimų, - administracinių ar kitų šaltinių, kaip antai pagal Bendrijos teisės aktus dėl atliekų tvarkymo privalomų pateikti ataskaitų, - statistinio vertinimo procedūrų, pagrįstų mėginiais arba su atliekomis susijusiais statistiniais įvertinimais arba - kelių išvardytų priemonių. Kokybės ir tikslumo reikalavimus nustato Komisija. Šios priemonės, skirtos neesminėms šio reglamento nuostatoms iš dalies pakeisti jį papildant, priimamos taikant 7 straipsnio 3 dalyje nustatytą reguliavimo procedūrą su tikrinimu. Siekdamos sumažinti darbo krūvį, nacionalinės valdžios institucijos ir Komisija, atsižvelgdamos į kiekvienos valstybės narės ir Komisijos atitinkamas kompetencijos ribas ir nustatytas sąlygas, gali naudotis administracinių duomenų šaltiniais.“ 3. 5 straipsnio 4 dalis pakeičiama taip: „4. Komisija, remdamasi bandomųjų tyrimų išvadomis, praneša Europos Parlamentui ir Tarybai apie galimybes rinkti statistinius duomenis apie atliekų importo ir eksporto bandomuosiuose tyrimuose nagrinėjamas veiklos rūšis ir charakteristikas. Reikiamas įgyvendinimo priemones priima Komisija. Šios priemonės, skirtos neesminėms šio reglamento nuostatoms iš dalies pakeisti jį papildant, priimamos taikant 7 straipsnio 3 dalyje nustatytą reguliavimo procedūrą su tikrinimu.“ 4. 6 straipsnis pakeičiamas taip: „6 straipsnis Įgyvendinimo priemonės 1. Priemonės, būtinos šiam reglamentui įgyvendinti, priimamos 7 straipsnio 2 dalyje nustatyta tvarka. Jas sudaro šios priemonės, skirtos: a) duomenims pagal 3 straipsnio 2, 3 ir 4 dalis rengti, atsižvelgiant į valstybės narės ekonomikos struktūras ir technines sąlygas. Šiomis priemonėmis valstybei narei gali būti leista nepateikti duomenų apie tam tikrus suskirstymo punktus, jeigu įrodoma, kad jų poveikis statistinių duomenų kokybei yra ribotas. Visais atvejais, kai suteikiamos išimtys, surenkami duomenys apie visą atliekų kiekį pagal kiekvieną I priedo 2 skirsnio 1 dalyje ir 8 skirsnio 1 dalyje išvardytą punktą; b) atitinkamam valstybių narių rezultatų perdavimo formatui nustatyti per dvejus metus nuo šio reglamento įsigaliojimo dienos; 2. Priemonės, skirtos neesminėms šio reglamento nuostatoms iš dalies pakeisti arba jį papildyti, priimamos taikant 7 straipsnio 3 dalyje nustatytą reguliavimo procedūrą su tikrinimu, jei jos skirtos: a) prisiderinti prie ekonomikos ir technikos pažangos renkant duomenis ir juos statistiškai apdorojant, taip pat apdorojant ir perduodant rezultatus; b) I, II ir III prieduose išvardytoms specifikacijoms pritaikyti; c) tinkamiems kokybės vertinimo kriterijams ir kokybės ataskaitų turiniui, kaip nurodyta I ir II priedų 7 skirsnyje, apibrėžti; d) bandomųjų tyrimų rezultatams, kaip apibrėžta 4 straipsnio 3 dalyje ir 5 straipsnio 1 dalyje, įgyvendinti.“ 5. 7 straipsnis pakeičiamas taip: „7 straipsnis Komitetas 1. Komisijai padeda Statistikos programų komitetas, įsteigtas Sprendimo 89/382/EEB, Euratomas 1 straipsniu. 2. Kai daroma nuoroda į šią straipsnio dalį, taikomi Sprendimo 1999/468/EB 5 ir 7 straipsniai, atsižvelgiant į jo 8 straipsnio nuostatas. Sprendimo 1999/468/EB 5 straipsnio 6 dalyje numatytas laikotarpis yra trys mėnesiai. 3. Darant nuorodą į šią straipsnio dalį, taikomi Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnį. 4. Komisija perduoda Direktyva 2006/12/EEB įsteigtam Komitetui priemonių, kurias ji ketina pateikti Statistikos programų komitetui, projektą.“ 6. 8 straipsnyje vietoj žodžių „7 straipsnio 2 dalyje“ įrašomi žodžiai „7 straipsnio 3 dalyje.“ 7. I priedas pakeičiamas taip: 8. 2 skirsnio 2 dalies paskutinis sakinys pakeičiamas taip: „Remdamasi šių bandomųjų tyrimų išvadomis, Komisija priima reikiamas įgyvendinimo priemones. Šios priemonės, skirtos pakeisti neesmines šio reglamento nuostatas jį papildant, priimamos taikant 7 straipsnio 3 dalyje nustatytą reguliavimo procedūrą su tikrinimu.“ 9. 7 skirsnio 1 dalis pakeičiama taip: „1. Valstybės narės nurodo kiekvieno 8 skirsnyje išvardyto punkto (veiklos rūšys ir namų ūkiai) procentinį dydį, rodantį, kaip surinkti statistiniai duomenys atitinka visą atitinkamo punkto atliekų kiekį. Būtiniausius aprėpties reikalavimus apibrėžia Komisija. Šios priemonės, skirtos neesminėms šio reglamento nuostatoms iš dalies pakeisti jį papildant, priimamos taikant 7 straipsnio 3 dalyje nustatytą reguliavimo procedūrą su tikrinimu.“ 10. II priedas iš dalies keičiamas taip: 11. 7 skirsnio 1 dalis pakeičiama taip: „1. Valstybės narės nurodo 3 skirsnyje išvardytų charakteristikų ir kiekvieno 8 skirsnio 2 dalyje išvardyto operacijų sąrašo punkto procentinį dydį, rodantį, kaip surinkti statistiniai duomenys atitinka visą atitinkamo punkto atliekų kiekį. Būtiniausius aprėpties reikalavimus apibrėžia Komisija. Šios priemonės, skirtos neesminėms šio reglamento nuostatoms iš dalies pakeisti jį papildant, priimamos taikant 7 straipsnio 3 dalyje nustatytą reguliavimo procedūrą su tikrinimu.“ 12. 8 skirsnio 3 punkto paskutinis sakinys pakeičiamas taip: „Remdamasi šių bandomųjų tyrimų išvadomis, Komisija priima reikiamas įgyvendinimo priemones. Šios priemonės, skirtos pakeisti neesmines šio reglamento nuostatas jį papildant, priimamos taikant 7 straipsnio 3 dalyje nustatytą reguliavimo procedūrą su tikrinimu.“ 2 straipsnis Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje Europos Parlamento vardu Tarybos vardu Pirmininkas Pirmininkas [1] OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11). [2] OL L 200, 2006 7 22, p. 11. [3] OL C 255, 2006 10 21, p. 1. [4] PE 376.314v01-00 – A6-0236/2006 (Komisijos pareiškimas, pridėtas prie Parlamento ataskaitos). [5] OL L 332, 2002 12 9, p. 1. Reglamentas su paskutiniais pakeitimais, padarytais Reglamentu (EB) Nr. 1893/2006 (OL L 393, 2006 12 30, p. 1). [6] OL C, p.. [7] OL C, p.. [8] OL C, p.. [9] OL L 332, 2002 12 9, p. 1. Reglamentas su paskutiniais pakeitimais, padarytais Reglamentu (EB) Nr. 1893/2006 (OL L 393, 2006 12 30, p. 1). [10] OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).